《和梁节庵前辈再次闲山诗韵》
清代·李稷勋

蟋蟀风凄客半闲，当门恶草几曾删。龙蛇抱卵今盈泽，虎豹蒙皮尚守关。

海水宁因精卫减，虞渊空见鲁阳还。愿将铸错六州铁，尽化金钱借买山。

作者简介：清四川秀山人，字姚琴。光绪二十四年进士。充会试同考官，颇得知名士。累官邮传部参议，总川汉路事。博学善古文，工诗。有《甓盦诗录》。